
	На основу члана 75. Закона о водама („Службени гласник Републике Српске“, број 50/06 и 92/09), а у складу са чланом 14. Правилника о мјерама заштите, начину одређивања, одржавања и обиљежавања зона санитарне заштите („Службени гласник Републике Српске“, број 76/16), члана 17. Закона о локалној самоуправи („Службени гласник Републике Српске“, број 101/04, 42/05 и 118/05) и члана 34 и 66. Статута општине Теслић („Службени гласник општине Теслић“, број 7/17), Скупштина општине Теслић, на    редовној сједници, одржаној дана _____ 2019 године,  д о н и ј е л а  ј е

	Н А Ц Р Т
О Д Л У К У
О ЗАШТИТИ ИЗВОРИШТА „СТУДЕНЦИ“

 
I - ОПШТЕ ОДРЕДБЕ

Члан 1.

	Овом одлуком утврђују се зоне санитарне заштите изворишта „Студенци, са којег се врши снабдијевање водом за пиће потрошача на подручју општине Теслић, величина и границе зона санитарне заштите, мјере и режим заштите, надзор над спровођењем ове одлуке, казнене одредбе и друга питања од интереса за спровођење санитарне заштите изворишта.
                                                   
Члан 2.

	Вода за водоводни систем Теслића, се обезбјеђује из отвореног тока ријеке В. Усоре. Водозахват на ријеци В. Усори удаљен је 8.00 км узводно од урбаног насеља. Захваћена вода се прво доводи на постројење за пречишћавање, а затим уводи у водоводни систем.

Члан 3.

	Заштита Изворишта врши се успостављањем зона санитарне заштите и заштитних мјера, које су утврђене на основу до сада проведених истражних радова и стручног Елабората, у складу са локалним условима.

Члан 4.

	Утврђивање зона санитарне заштите и заштитних мјера врши се у циљу заштите вода Изворишта од  свих  видова загађења  и  штетних утицаја  који  могу  неповољно  дјеловати  на  хигијенску исправност воде за пиће или на издашност Изворишта.






Члан 5.
(1) Урбанистичко уређење простора, грађење, привредне, пољопривредне и друге дјелатности могу се вршити само на начин и под условима који су утврђени овом одлуком. 
	(2) Привредна  друштва, општински органи управе, друга правна лица, предузетници и грађани дужни су придржавати се одредби ове одлуке и примјењивати прописане мјере заштите.


II - ЗОНЕ САНИТАРНЕ ЗАШТИТЕ И ЗАШТИТНЕ МЈЕРЕ

Члан 6.

	(1) Извориште „Студенци” је извориште које воду обезбјеђује из отвореног тока ријеке Велике Усоре и према Правилнику о мјерама заштите, начину одређивања, одржавања и обиљежавања зона санитарне заштите, подручја на којима се налазе изворишта, као и водних објеката и вода намјењених људској употреби,  утврђују се три зоне санитарне заштите Изворишта.
	
	(2) Зоне санитарне заштите су:
	
	а) Зона непосредне заштите – зона најстрожијег режима заштите;
	б) Зона уже заштите – зона ограниченог режима заштите;
	в) Зона шире заштите – зона благог режима заштите,

	

ЗОНА НЕПОСРЕДНЕ ЗАШТИТЕ (ЗОНА НАЈСТРОЖИЈЕГ РЕЖИМА ЗАШТИТЕ – ЗОНА ИЗВОРИШТА)

Члан 7.

Зона непосредне заштите се налази на катастарској честици означеној са кч. 58/7 К.О. Студенци и представља већ ограђени простор око постројења за припрему воде.
	

Члан 8.

	Право својине на подручју Зона непосредне заштите Изворишта ће се укњижити на општину Теслић.

Члан 9.

	(1) На подручју Зоне непосредне заштите Изворишта налазе се сљедећи објекти и припадајућа опрема:
	а)  постројење за третман воде,
	б)  дио транспортног цјевовода и
	в)  унутрашњи приступни пут.
	(2) Поред објеката из претходног става овог члана, на подручју Зоне непосредне заштите Изворишта могу се уз примјену прописаних мјера заштите, градити или налазити и други водни објекти, као што су водозахватни објекти, резервоари,  прилазни и унутрашњи путеви и други објекти који су неопходни за рад система водоснабдијевања.

Члан 10.

	(1) Водни  и  други  објекти  из  члана  9.  ове одлуке  и  њима  припадајућа опрема укњижеће се као својина општине Теслић.
	 (2) ПКД “РАД” ад Теслић управља и одржава водне и друге објекте са припадајућом опремом.
	 (3) ПКД “РАД” ад Теслић надлежано је за спровођење свих мјера заштите прописаних овом одлуком на подручју Зона непосредне заштите Изворишта.
	(4) ПКД “РАД” ад Теслић дужно је да донесе мјере и унапријед одреди поступке и дежурну службу са именованим одговорним лицем, која ће  бити надлежна за координацију и спровођење активности санације у случају хаварије.

Члан 11.

	(1) Подручја Зона непосредне заштите морају бити заштићена  оградом, од неовлаштеног приступа,  као и другим потребним мјерама физичке заштите и осигурања.
	(2) Ограда из претходног става овог члана мора бити изведена на начин да спријечи неовлаштени или насилни улазак на подручја Зона непосредне заштите Изворишта.
	
Члан 12.

	(1) Приступ на подручја Зона непосредне заштите Изворишта дозвољен је само лицима запосленим на пословима одржавања и обезбјеђења објеката и зона непосредне заштите, надлежним инспекцијским органима и изузетно лицима која из оправданих разлога добију одобрење  ПКД “РАД” ад Теслић.
	(2) Сва лица из претходног става овог члана морају посједовати одговарајуће пропуснице како би могла приступити простору зона непосредне заштите. Врста пропусница и услови њиховог издавања утврђују  се општим актима ПКД “РАД” ад Теслић.
	(3) О свим посјетама лица и средстава која нису радно ангажована на пословима водоснабдијевања у зонама непосредне заштите, мора се водити посебна евиденција кроз књигу посјета, у коју се уписују пуна имена, адресе становања и својства лица која тренутно бораве у зони, односно назива и тип средства, дужину боравка и сврху боравка у зони.

Члан 13.

	Лица која стално или повремено раде на објектима унутар Зона непосредне заштите Изворишта морају бити подвргнута обавезном здравственом периодичном прегледу.

Члан 14.
	
	(1) ПКД “РАД” ад Теслић искључиво је надлежно за  кориштење земљишта Зона непосредне заштите Изворишта.		
	(2) На подручју Зона непосредне заштите Изворишта, поред забрана које се односе на Зону уже заштите и Зону шире заштите,  примјењује се и забрана свих активности које нису везане за планско пружање услуга водоснабдијевања и одржавања зона и објеката.
	(3) Изузетно од одредаба става 1. овог члана, ПКД “РАД” ад Теслић дужно је да земљиште у Зонама непосредне заштите Изворишта засије травом и растињем плитког и везаног корјења.
	(4) Простор Зона непосредне заштите Изворишта може се користити, у функцији чишћења простора, само као сјенокос.
	(5) Забрањена је у Зонама непосредне заштите Изворишта употреба средстава  за заштиту биља и прихрањивање травњака и слично.
             (6) Изузетно од одредаба из става 1. овог члана, дозвољено је провођење канализације и других инсталација, које служе за нормалан рад објеката за водоснабдијевање, у ком случају је одговарајућим пројектним и извођачким рјешењима потребно осигурати да те инсталације не могу директно угрозити извориште.

	
УЖА ЗАШТИТНА ЗОНА  ОГРАНИЧЕНОГ РЕЖИМА ЗАШТИТЕ

Члан 15.

Ужој зони припадају следеће катастарске честице означене са кч: 2678 (јужно од координате 4 933 500 и сјеверно од координате 4 933 000), 2665 (источно од координате 6 492 000 и сјеверно од координате 4 493 000), 2668 велика Усора (јужно од координате 4 933 650 и сјеверно од координате 4 933 000), 2675 (јужно од координате 4 933 650 и сјеверно од координате 4 933 000), 1905, 1906, 1907, 1908, 1909, 1910, 1911, 1912, 1913, 2009, 2010, 2017, 2519, 2523 (сјеверно од координате 4 933 000), 2524, 2525, 2526, 2527, 2528, 2529, 2530, 2531, 2532, 2533, 2548, 2549, 2550, 2551, 2552, 2553, 2554, 2555, 2557, 1953, 1954, 1955, 1959, 1960, 1961, 1962, 1963, 1964, 1965, 1966, 1967, 1968, 1969, 1970, 1971, 1972, 1973, 1974, 1975, 1976, 1977, 1978, 1979, 1980, 1981, 1982, 1983, 1984, 1985, 1986, 1987, 1989, 1990, 1991, 1992, 1995.

Члан 16.

	На подручју Уже заштитне зоне Изворишта забрањено је извођење радова, изградња објеката и обављање активности, којима се могу загадити воде  изворишта, а нарочито:
	а) извођење радова, изградња објеката и обављање активности које су забрањене у Зони шире заштите Изворишта;
	б) изградња индустријских погона, занатских радњи, пољопривредних објеката и складишта грађевинског материјала, осим мањих погона који не употребљавају и не производе опасне и штетне материје, које су наведене у Правилнику о условима испуштања отпадних вода у површинске воде („Службени гласник Републике Српске“, број 44/01) и Правилнику о условима испуштања отпадних вода у јавну канализацију („Службени гласник Републике Српске“, број 44/01), а који  добију водопривредну сагласност или дозволу Министарства пољопривреде, шумарства и водопривреде;
	в) изградња путева, жељезничких пруга, паркиралишта и резервоара било које намјене, уколико се не спроведу мјере заштите у складу са најбоље доступним техникама и уколико за ту дионицу, не добију водопривредну сагласност или дозволу Министарства пољопривреде, шумарства и водопривреде;
	г)  изградња колектора канализације, осим непропусног, који служи само за објекте који су на том подручју;
	д)   изградња рибњака;
	  ђ)  изградња терена за камповање, спортских терена, туристичких и стамбених објектата
колективног становања;
	е)  транспорт  радиоактивних  и других  за воду штетних и опасних материја,  без посебних
најава и спровођења мјера посебне пратње и заштите кроз та подручја, и уз спровођење плана за акцидентна загађења;
	ж)  свако ускладиштење нафте и нафтних деривата;
	з) свака рударска и грађевинска дјелатност којом се оштећује заштитни покров или омогућује отворено сакупљање воде, осим активности испитивања које су предвиђене и служе функцији водоснабдијевања;
	и) отварање  шљункара  и пјескара,  тресетишта  позајмишта  глине, засјека, каменолома, предузимање било којих пољопривредних и шумарских захвата којима би могла бити оштећена активна зона тла или смањена дебљина кровине, поспјешила или убрзала ерозију тла, осим радњи које то спречавају;
	ј) постављање торова, осим испаше;
	к) отворено ускладиштење и примјена вјештачког ђубрива и  пестицида;
	л) логоровање и купање у површинским водама;
	љ) прање возила, радних машина и уређаја, као и замјена уља, резервних дијелова и сл.;
	м) отварање нових гробља и укопавање на постојећим гробљима;
	н) површинско и дубинско минирање;
	њ) употреба тла у пољопривредне сврхе, осим ливада и
	о) друге активности за које се утврди да могу имати негативне посљедице за извориште.

Члан 17.

	(1) На подручју Уже заштитне зоне Изворишта могу остати већ постојећи стамбени објекти, као и индивидуални објекти за узгој стоке и перади који су изведени уз ове стамбене објекте.
	(2) На објектима из претходног става дозвољени су радови усмјерени на текуће одржавање, а у складу са условима дефинисаним актом о грађењу, издатим од стране надлежног органа. Санитарне отпадне воде из објеката на подручју Уже заштитне зоне из става 1. овог члана морају се прикупљати и транспортовати прописно пројектованим и изведеним канализационим системом. Канализациони систем мора бити водонепропустан на подручју Уже заштитне зоне Изворишта.
	(3) У случајевима када се не врши пречишћавање прикупљених отпадних вода из претходног става овог члана, санитарне отпадне воде морају се испустити изван подручја Уже и Шире заштитне зоне Изворишта.

Члан 18.

	(1) На подручју Уже заштитне зоне Изворишта, забрањују се све активности које нису у директној вези са  радом и одржавањем водозахватних објеката. Активности које се проводе у циљу  рада и одржавања водозахватних објеката не смију штетно дјеловати на Извориште.
	(2) Изузетно од одредаба става 1. овог члана, допуштају се сљедеће активности у обиму који не утиче на квалитет подземне воде на Изворишту:
	 а) Провођење канализације и других инсталација, које служе за нормалан рад објеката за водоснабдијевање, у ком случају је одговарајућим пројектним и извођачким рјешењима потребно осигурати да те инсталације не могу угрозити Извориште;
	б) Кретање становништва без ограничења, контролисане рекреативне активности, што може укључити стазе за шетњу, џогинг и вожњу бицикала, паркове за шетњу и сједење и сл. при чему није дозвољена изградња спортских и рекреационих објеката;
	в) Одржавање постојећих објеката,  усмјерено на обезбјеђење правилног функционисања постојећих објеката, првенствено са аспекта прихвата и одвођења отпадних вода, те уклањања чврстог отпада, при чему није дозвољена промјена намјене објеката.


ШИРА ЗОНА ЗАШТИТЕ - ЗОНА БЛАГОГ РЕЖИМА ЗАШТИТЕ

Члан 19.

Широј зони припадају следеће катастарске честице означене са кч: 2678 (јужно од координае 4 933 000 и сјеверно од координате 4 932 845), 2665 (источно од координате 6 491 915 и сјеверно од координате 4 492 750), 2668 велика Усора (низводно од водозахвата а између координата 4 932 869 и 4 933 000 и узводно од водозахвата а између координата 4 933 650 и 4 933 875), 2675 (јужно од координате 4 933 875 и сјеверно од координате 4 932 875), 2680 (западно од координате 6 492 851 и источно од координате 6 492 490), 1496, 1492, 1495, 1493, 1494, 1471, 1474, 1473, 1464, 1470, 1460, 1461, 1462, 1457, 1458, 1463, 1455, 1456, 1465, 1454, 1452, 1453, 1448, 1692, 1690, 1637, 1636, 1687, 1861, 1882, 1863, 1862, 1870, 1871, 1881, 1880, 1883, 1884, 1885, 1886, 1879,1878, 1872, 1873, 1869, 1867, 1874, 1873, 1879, 1693, 1868, 1875, 1876, 1877, 1922, 1921, 1924, 1925, 1923, 1896, 1895, 1897, 1894, 1892, 1890, 1891, 1887, 1893, 1898, 1904, 1903, 1902, 1901, 1900, 1899, 1914, 1915, 1919, 1918, 1917, 1920, 1916, 1926, 1927, 1929, 1928, 1937, 1938, 1939, 1946, 1940, 1952, 1951, 1930, 1934, 1936, 1935, 1933, 1944, 1941, 1942, 1943, 1945, 1947, 1948, 1949, 1950, 1957, 1956, 1993, 1994, 1996, 1997, 1998, 1999, 2000, 2001, 2002, 2003, 2004, 2005, 2006, 2007, 2008, 2011, 2012, 2014, 2015, 2016, 2018, 2019, 2020, 2021, 2022, 2023, 2024, 2471, 2545, 2546, 2547, 2473, 2482, 2474, 2481, 2486, 2480, 2026/2, 2479, 2476, 2475, 2477, 2478, 2512, 2514, 2513, 2511, 2544, 2534, 2536, 2535, 2537, 2538, 2539, 2540, 2541, 2542, 2543, 2522, 2521, 2520, 2515, 2517, 2516, 2518, 2636, 2637, 2635, 2634, 2629, 2628, 2627, 2623, 2625, 2622, 2621, 2624, 2563, 2562, 2561, 2564, 2558, 2559, 2565, 2560, 2571, 2570, 2569, 2566, 2568, 2567.
	 

Члан 20.

	На подручју Шире зоне заштите Изворишта забрањено је извођње радова, изградња објеката и обављање активности којима се могу загадити воде Изворишта, а нарочито:
	а) упуштање отпадних вода у тло;
	б) изградња објеката базне индустрије који испуштају радиоактивне или друге за воду штетне и опасне материје или отпадне воде (рафинерије нафте, нуклеарни реактори, металопрерађивачки погони, хемијске фабрике и сл.)
	в) одлагање, задржавање или одстрањивање увођења у подземље радиоактивних материја. 
	г) одлагање, задржавање, увођење у подземље, за воду опасних и штетних материја које су наведена у Правилнику о условима испуштања отпадних вода у површинске воде и Правилнику о условима испуштања отпадних вода у јавну канализацију, осим ако се не ради о материјама које се могу испуштати у јавну канализацију и ако су те штетне материје у потпуности одведене непропусном канализацијом изван утицајног подручја;
	д) изградња цјевовода за течности  које су штетне и опасне за воду;
	ђ) ускладиштење радиоактивних и других за воду штетних и опасних материја, осим ускладиштења лож уља за домаћинство и погонског горива за пољопривредне машине, ако су спроводене најбоље доступне технике, као и сигурносне мјере за изградњу, довоз, пуњење, ускладиштење и употребу;
	е) изградња резервоара и претакалишта за нафту и нафтне деривате, радиоактивне и остале за воду опасне и штетне материје;
	ж) извођење истражних и експлоатационих бушотина за нафту, земни гас, минералну воду,
радиоактивне материје и израда подземних складишта;
	з) отворено ускладиштење и примјена хемијских средстава штетних за тло и воду, пестицида и средстава за регулисање и раст биља;
	и) коришћење отпадних вода у пољопривреди, укључујући и оборинске воде са саобраћајних површина, те упуштање ових вода у акумулацију или њене притоке;
	ј) изградња насеља, болница, одмаралишта, индустријских и занатских погона, осим ако се отпадне воде из њих не одводе у цјелости непропусном канализацијом изван зоне заштите;
	к) изградња сточних, перадарских и других фарми и товилишта;
	л) изградња полетно слетних стаза у ваздушном саобраћају;
	љ) изградња војних складишта и сличних војних објеката;
	м) изградња жељезничких и аутобуских станица и ауто-транспортних терминала;
	н) изградња уређаја за пречишћавање отпадних вода и уређаја за спаљивање смећа;
	њ) изградња нових гробља и проширење постојећих (хуманих и сточних);
	о) формирање депоније чврстог отпада, планирки, мрциништа, аутоотпада и старог жељеза;
	п) употреба материјала штетних за воду код изградње објеката (нпр. смола, битуменозни материјали, шљака и сл.);
	р) пражњење возила за одвоз фекалија;
	с) упуштање у тло расхладних и термалних вода;
	т) отварање ископа у површинском заштитном слоју осим на мјестима изградње објеката;
	ћ) експлоатација минералних сировина;
	у) прање возила и замјена уља уз површинске воде;
	ф) напајање стоке из површинских вода и гоњење стоке преко водотока;
	х) комерцијални узгој рибе осим биолошког одржавања и порибљавања у природним токовима;
	ц) крчење шума и друге дјелатности које изазивају ерозију тла.

Члан 21.

	(1) На подручју Шире заштитне зоне могу остати већ постојећи стамбени објекти, као и индивидуални објекти за узгој стоке и перади који су изграђени уз ове стамбене објекте.
	(2) На објектима из претходног става дозвољени су радови усмјерени на текуће одржавање, а у складу са условима дефинисаним актом о грађењу, издатим од стране надлежног органа.
	(3) Санитарне отпадне воде из објеката на подручју Шире заштитне зоне, из става 1. овог члана морају се прикупљати и транспортовати прописно пројектованим и изграђеним канализационим системом. Канализациони систем мора бити водонепропустан на подручју Шире заштитне зоне.
	(4) У случајевима када се не врши пречишћавање прикупљених санитарних отпадних вода из претходног става овог члана, санитарне отпадне воде морају се испуштати изван подручја Шире заштитне зоне Изворишта.
	
Члан 22.
	
	ПКД “РАД” ад Теслић дужно је на прописан начин обиљежити одговарајућим знаковима зоне и појасеве заштите, у складу са Правилником о мјерама заштите, начину одређивања, одржавања и обиљежавања зона санитарне заштите („Службени гласник Републике Српске“, број 76/16).


III - НАДЗОР НАД СПРОВОЂЕЊЕМ 

Члан 23.

	Надзор над провођењем ове одлуке врше надлежни инспекцијски органи и комунална полиција, сваки из своје надлежности.





IV - КАЗНЕНЕ ОДРЕДБЕ

Члан 24.

	(1) Новчаном казном од 1.000,00 КМ до 10.000,00 КМ  казниће се за прекршај правно лице уколико:
	а) Обавља активности, врши извођење радова, изградњу или реконструкцију објеката супротно мјерама заштите прописаним чланом 12. став (1), чланом 14. став (2), (4) и (5), чланом 16. и 18. став (1) , чланом 20. став (1) и (2), ове одлуке;
	б) Ако не поступи у складу са одредбама члана 10. став (4), чланом 11. став (1) и (2), чланом 12. став (2) и (3), чланом 13. и 14. став (1), (3) и (6), чланом 17. став (2) и (3), чланом 18. став (2), чланом 21. став (2), (3) и (4), ове одлуке;
	(2) За прекршаје из  овог члана казниће се и одговорно лице у правном лицу новчаном
казном у износу од 300,00 КМ до 1.000,00 КМ.
	(3) За прекршаје из става 1. овог члана казниће се и физичко лице новчаном казном у износу од 300,00 КМ до 1.000,00 КМ.


V - ПРЕЛАЗНЕ И ЗАВРШНЕ ОДРЕДБЕ

Члан 25.

	Саставни дио ове одлуке су графички прилози на којиме су приказане границе зона санитарне заштите Изворишта.


Члан 26.

	(1) На подручју  Зоне непосредне заштите, Зоне уже заштитне и Зоне шире заштите извршиће се уређење простора и провођење мјера заштите у складу са овом одлуком и Програмом санитарне заштите изворишта „Студенци“, у року од 12 мјесеци од дана ступања на снагу ове одлуке.
	(2) Општина Теслић дужна је извршити радње из члана 8. ове одлуке, у року од шест мјесеци од дана ступања на снагу ове одлуке.
	 (3) ПКД “РАД” ад Теслић дужно је извршити радње из члана 11. и 12. ове одлуке, у року од шест мјесеци од дана ступања на снагу ове одлуке.

Члан 27.

	Доносиоци планских докумената (просторни план, урбанистички план, регулациони планови, план управљања водама, шумско-привредна основа) дужни су исте ажурирати са одредбама ове одлуке у року од 6 мјесеци од дана ступања на снагу ове одлуке.




Члан 28.

	Ова одлука ступа на снагу осмог дана од дана објављивања у „Службеном гласнику општине Теслић“.



Број:______________
Теслић, ________ године                                                                               Предсједник
                                                                                                                          Скупштине општине      
                                     ___________________





































О б р а з л о ж е њ е


ПРАВНИ ОСНОВ ЗА ДОНОШЕЊЕ ОДЛУКЕ

	Правни основ за доношење ове одлуке садржан је у члану 75. Закона о водама („Службени гласник Републике Српске“, број 50/06 и 92/09) у коме је дефинисано да Одлуку о заштити изворишта чије се зоне санитарне заштите простиру на подручју једне јединице локалне самоуправе, доноси надлежна скупштина. 

РАЗЛОЗИ ЗА ДОНОШЕЊЕ ОДЛУКЕ

	Циљ доношења ове одлуке, поред обавезе њеног доношења прописане Законом о водама РС, јесте да је задња Одлука истекла односно донесена је још 2010. године те да је истом прописано да је донесена на период од 6 година. 

ОБРАЗЛОЖЕЊЕ ПРЕДЛОЖЕНИХ РЈЕШЕЊА
 
	У уводном дијелу ове Одлуке утврђено је на којој локацији се налази извориште односно зоне заштите изворишта. Такође дефинисано је да се зоне утврђују у циљу заштите вода изворишта од одређених видова загађења. 
	У другом дијелу ове одлуке утврђене су зоне санитарне заштите изворишта Студенци са тачним обухватом и прописаним мјерама обезбјеђења истог од штетних утицаја. 
	У завршном дијелу ове Одлуке прописан је надзор и ко га извршава, те казнене одредбе. 

